**Inštrukcie k  vyplneniu formulára**

**NA PREDKLADANIE NÁVRHOV KANDIDÁTOV NA ČLENOV**

**SPRÁVNYCH RÁD VEREJNÝCH VYSOKÝCH ŠKÔL**

Ministerstvo školstva, vedy, výskumu a mládeže SR (ďalej MŠVVaM SR) oznamuje, že podľa
§ 40 Zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov je možné prostredníctvom elektronického formulára zasielať návrhy kandidátov na členov správnych rád verejných vysokých škôl.

**Subjekty oprávnené predkladať návrhy (navrhovateľ)**

Návrhy kandidátov na členov správnej rady verejnej vysokej školy predkladajú akademickému senátu verejnej vysokej školy a ministrovi školstva:

* právnické osoby zapísané do registra mimovládnych neziskových organizácií, (definícia [tu](https://www.slov-lex.sk/pravne-predpisy/SK/ZZ/2018/346/#paragraf-2.odsek-2))
* obce,
* samosprávne kraje,
* Slovenská akadémia vied,
* verejné výskumné inštitúcie
* ďalšie právnické osoby, ktoré sú držiteľmi osvedčenia o spôsobilosti vykonávať výskum
a vývoj okrem vysokých škôl,
* reprezentatívne združenia zamestnávateľov,
* múzeá, galérie, divadlá.

**Všeobecné predpoklady a podmienky na kandidátov (navrhovaná osoba)**

Členmi správnej rady verejnej vysokej školy sú najmä **významné vedecké osobnosti alebo umelecké osobnosti**, **predstavitelia verejného života** na celoštátnej úrovni alebo na regionálnej úrovni
a významní **predstavitelia podnikateľskej oblasti** v súlade s poslaním verejnej vysokej školy alebo osoby, ktoré majú skúsenosti v oblasti nakladania s majetkom a finančnými prostriedkami právnickej osoby.

**Nezlučiteľnosť funkcie člena správnej rady**

Funkcia člena správnej rady verejnej vysokej školy je **nezlučiteľná s funkciou** poslanca Národnej rady Slovenskej republiky, člena vlády, štátneho tajomníka, rektora, prorektora, dekana a vedúceho súčasti vysokej školy, ktorá nie je fakultou; členmi správnej rady nesmú byť ani ich závislé osoby (definícia závislej osoby [tu](https://www.slov-lex.sk/pravne-predpisy/SK/ZZ/2003/595/#paragraf-2.pismeno-n)).

Funkcia člena správnej rady verejnej vysokej školy je nezlučiteľná so štátnozamestnaneckým pomerom v služobnom úrade, ktorým je ministerstvo, s pracovným pomerom s ministerstvom alebo ním zriadenou rozpočtovou organizáciou alebo príspevkovou organizáciou, s členstvom v akademickej obci príslušnej verejnej vysokej školy a s členstvom v správnej rade inej vysokej školy.

**Nezlučiteľnosť** člena správnej rady verejnej vysokej školy s funkciami uvedenými vyššie bude je potrebné preukázať v čestnom prehlásení (prípadne najneskôr ku dňu vymenovania do funkcie), ktoré je súčasťou povinných príloh formulára.

**POSTUP KROKOV PRI VYPĹŇANÍ FORMULÁRA**

Návrhy kandidátov na členov správnych rád verejnej vysokej školy podáva a vypĺňa navrhovateľ (subjekt oprávnený predkladať návrhy) prostredníctvom **štatutárnej osoby** alebo ním **poverený zamestnanec alebo zastupujúca osoba** – na účely formulára a všetkých iných úkonov spojených s predkladaním návrhov,  ďalej len ako „**kontaktná osoba“**, ktorá poverenie potvrdí priložením prílohy (sken dokumentu - vlastnoručne podpísané poverenie na podanie návrhu na kandidáta na člena správnej rady). Dokument v prílohe vyžaduje vlastnoručný podpis štatutárnej osoby bez potreby notárskeho overenia.

Do prihlasovacieho formulára vstupuje a údaje (vrátane údajov o navrhovateľovi) vypĺňa len štatutárna osoba alebo kontaktná osoba.

Formulár nevyžaduje predchádzajúcu registráciu navrhovateľa (napr. prostredníctvom overenia e-mailu), umožňuje vrátiť sa v rámci jednotlivých krokov späť a neumožňuje priebežné uloženie / ukladanie žiadosti (t. j. nepodporuje možnosť neskoršieho návratu).

Pre podanie žiadosti sa vyžaduje, aby navrhovateľ dokončil 4 kroky:

**1 krok - „Úvodné informácie“**

Navrhovateľ potvrdí, že sa oboznámil s podmienkami a postupom pri vypĺňaní formulára, t. j. že si prečítal informácie uvedené na webovom sídle MŠVVaM SR, vrátane tohto dokumentu a je uzrozumený s pokynmi a inštrukciami.

Navrhovateľ potvrdí, že oboznámil navrhovanú osobu (kandidáta na člena správnej rady) s informáciami o spracúvaní osobných údajov v súvislosti s procesom navrhovania, výberu a vymenovaním členov správnej rady verejnej vysokej školy.

**2 krok – „Údaje o navrhovateľovi“**

Navrhovateľ vyplní údaje o navrhovateľovi a údaje o štatutárovi / kontaktnej osobe. Rozsah údajov potrebných pre vyplnenie:

* Údaje o navrhovateľovi (subjekt podávajúci návrh na kandidáta na člena správnej rady): názov subjektu, kategória subjektu, adresa
* Údaje o štatutárovi / kontaktnej osobe za navrhovateľa (subjekt podávajúci návrh na člena správnej rady): meno, priezvisko, funkcia osoby za navrhovateľa (v prípade kontaktnej osoby je potrebné priložiť scan poverenia), e-mail, telefónne číslo

**3 krok – „Údaje o navrhovanej osobe“**

Navrhovateľ vyplní údaje o navrhovanej osobe (kandidátovi na člena správnej rady) a vyberie aspoň jednu vysokú školu, kde odporúča nominovať navrhovanú osobu. Rozsah údajov potrebných pre vyplnenie:

* Údaje o navrhovanej osobe (kandidát na člena správnej rady): meno, priezvisko, titul(y) pred a za menom, dosiahnuté vysokoškolské vzdelanie, dátum narodenia, e-mail, telefónne číslo, adresa trvalého pobytu
* Výber verejnej vysokej školy: navrhovateľ zaznačí najmenej jednu (môže aj viacero) vysokých škôl, na ktoré navrhuje nominovať kandidáta na člena správnej rady verejnej vysokej školy

**4 krok – „povinné prílohy“**

Pre úspešné dokončenie a odoslanie návrhu je **potrebné,** aby navrhovateľ nahral scan 3 príloh získaných od navrhovanej osoby (scan dokumentov - vlastnoručne podpísaný životopis navrhovanej osoby; vlastnoručne podpísaný súhlas s nomináciou navrhovanej osoby, vlastnoručne podpísané čestné vyhlásenie navrhovanej osoby, že spĺňa podmienky podľa § 40 ods. 3 zákona o vysokých školách). Dokumenty v prílohe vyžadujú vlastnoručný podpis navrhovanej osoby bez potreby notárskeho overenia.

**5 krok – „Dokončenie a odoslanie žiadosti“**

Vo finálnom kroku navrhovateľ potvrdí pravdivosť vyplnených údajov a odoslanie žiadosti.

Po kliknutí na „odoslať žiadosť“ bude informovaný, že žiadosť bola úspešne odoslaná do systému. Taktiež bude informovaný o možnosti stiahnutia si vyplneného formulára a o tom, že vyplnený formulár bol automaticky odoslaný na e-mailovú adresu štatutára / kontaktnej osoby navrhovateľa a na e-mailovú adresu navrhovanej osoby (kandidáta na člena správnej rady). Vyplnený formulár bude zároveň automaticky odoslaný na e-mailové adresy navrhovateľa, štatutára a kontaktnej osoby.

**Odporúčané vzory povinných príloh[[1]](#footnote-1)**

Príloha 1

**SÚHLAS S NOMINÁCIOU**

**za kandidáta na člena správnej rady verejnej vysokej školy**

Meno, priezvisko, titul:

Dátum narodenia:

Rodné číslo:

Adresa trvalého pobytu:

Tel. kontakt:

E-mailová adresa:

Týmto záväzne vyhlasujem a svojim podpisom potvrdzujem, že súhlasím s návrhom .................... (doplniť názov inštitúcie predkladajúcej návrh) byť nominovaný za kandidáta na člena správnej rady verejnej vysokej školy.

V ......................................

Dňa ..................................

 .....................................................

vlastnoručný podpis

Príloha 2

**Č E S T N É V Y H L Á S E N I E**

**osoby navrhovanej za člena správnej rady verejnej vysokej školy**

Meno, priezvisko, titul:

Dátum narodenia:

Rodné číslo:

Adresa trvalého pobytu:

Tel. kontakt:

E-mailová adresa:

Týmto záväzne vyhlasujem a svojim podpisom potvrdzujem, že spĺňam všetky podmienky na výkon funkcie člena správnej rady verejnej vysokej školy podľa § 40 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon“),

**čestne vyhlasujem**,

* že nezastávam ani nevykonávam funkciu a zároveň nie som závislou osobou[[2]](#footnote-2) vo vzťahu k funkcii: poslanca Národnej rady Slovenskej republiky, člena vlády, štátneho tajomníka, rektora vysokej školy, prorektora vysokej školy, dekana vysokej školy, vedúceho súčasti vysokej školy, ktorá nie je fakultou;
* že nie som: v štátnozamestnaneckom pomere v služobnom úrade, ktorým je ministerstvo, v pracovnom pomere s ministerstvom alebo ním zriadenou rozpočtovou organizáciou alebo príspevkovou organizáciou, členom akademickej obce verejnej vysokej školy v ktorej som navrhnutý za kandidáta na člena správnej rady, členom správnej rady inej vysokej školy;
* že som si vedomý/á, že začatím výkonu funkcie alebo vznikom pracovného pomeru alebo štátnozamestnaneckého pomeru nezlučiteľného s funkciou člena správnej rady, ako aj vznikom postavenia závislej osoby vo vzťahu k poslancovi Národnej rady Slovenskej republiky, členovi vlády, štátnemu tajomníkovi, rektorovi, prorektorovi, dekanovi alebo vedúcemu súčasti vysokej školy, ktorá nie je fakultou sú dôvodom na zánik môjho členstva v správnej rade verejnej vysokej školy;
* **pre prípad, že pred samotným menovaním ako aj v prípade ak budem menovaný/á za člena správnej rady verejnej vysokej školy prestanem spĺňať podmienky uvedené v § 40 zákona, budem o takejto skutočnosti bezodkladne informovať ministra školstva, výskumu, vývoja a mládeže SR a rektora príslušnej verejnej vysokej školy.**

V ......................................

Dňa ..................................

 .....................................................

vlastnoručný podpis

Príloha 3 **SPLNOMOCNENIE**

|  |  |
| --- | --- |
| meno a priezvisko:   |  |
| rodné číslo: |  |
| číslo OP: |  |
| trvalý pobyt:   |  |

(ďalej len ako „splnomocniteľ“) [[3]](#footnote-3)\*

**s p l n o m o c ň u j e m**

|  |  |
| --- | --- |
| meno a priezvisko:   |  |
| rodné číslo: |  |
| číslo OP: |  |
| trvalý pobyt:   |  |

(ďalej len ako „splnomocnenec“) [[4]](#footnote-4)\*\*

**na zastupovanie:**

pri všetkých úkonoch súvisiacich s predkladaním návrhov za kandidátov na členov správnej rady verejnej vysokej školy podľa § 40 Zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a pri všetkých ďalších úkonoch vyplývajúcich z uvedenej skutočnosti.

V ......................... dňa .........................

|  |  |
| --- | --- |
|   |  Splnomocniteľ |
|  | ....................................................... *Doplniť meno a priezvisko* |

Splnomocnenec toto plnomocenstvo v uvedenom rozsahu prijíma.

V ......................... dňa .........................

|  |  |
| --- | --- |
|   |  Splnomocnenec |
|  | ....................................................... *Doplniť meno a priezvisko* |

1. Prílohy je možné upraviť potrebám konkrétneho subjektu za dodržania podmienok obsahu nevyhnutných náležitostí [↑](#footnote-ref-1)
2. Závislou osobou je v zmysle [§ 2 písm. n)](https://www.slov-lex.sk/pravne-predpisy/SK/ZZ/2003/595/#paragraf-2.pismeno-n) zákona č. [595/2003 Z. z.](https://www.slov-lex.sk/pravne-predpisy/SK/ZZ/2003/595/) v znení zákona č. [344/2017 Z. z.](https://www.slov-lex.sk/pravne-predpisy/SK/ZZ/2017/344/) : 1. blízka osoba (blízkou osobou je príbuzný v priamom rade, súrodenec a manžel; iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu. Stupeň príbuzenstva dvoch osôb sa určuje podľa počtu zrodení, ktorými v priamom rade pochádza jedna od druhej a v pobočnom rade obidve od najbližšieho spoločného predka.), 2. ekonomicky, personálne alebo inak prepojená osoba alebo subjekt, 3. osoba alebo subjekt, ktorý je na účely konsolidácie ([§ 22 zákona č. 431/2002 Z. z.](https://www.slov-lex.sk/pravne-predpisy/SK/ZZ/2002/431/#paragraf-22) v znení neskorších predpisov) súčasťou konsolidovaného celku. [↑](#footnote-ref-2)
3. \* Splnomocniteľom je štatutárny orgán subjektu oprávneného predkladať návrhy, ktorý je uvedený podľa § 40 ods. 3 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len ako „štatutár“) [↑](#footnote-ref-3)
4. \*\* Splnomocnencom je štatutárom poverený zamestnanec alebo iná ním splnomocnená osoba [↑](#footnote-ref-4)